पंजाब नेशनल बैंक द्वारा दी गई शिकायत में यह आरोप है कि मुम्‍बई स्थित तीन प्राइवेट कम्‍पनियों एवं उनके प्रोत्‍साहक/ निदेशक ने पंजाब नेशनल बैंक के तत्‍कालीन उप-प्रबन्‍धक एवं अन्‍य कर्मी के साथ मिलीभगत में बैंक को को 4886.72 करोड़ रू. (लगभग) की हानि पहुँचाई। आरोपी कर्मियों ने प्राइवेट व्‍यक्तियों के साथ षड़यंत्र में भारतीय बैंकों की विदेशी शाखाओं को अनाधिकृत आशय पत्र (एल.ओ.यू) तथा विदेशी शाख पत्र भेजे, जिसके आधार पर बैंक की विदेशी शाखाओं ने उक्‍त कम्‍पनियों के आपूर्तिकर्ताओं को धन जारी किया या उक्‍त कम्‍पनियों के विरूद्ध बकाया देनदारियों को दोषमुक्‍त कर दिया।